Az erdő rendeltetésének és üzemmódjának megállapítását, az erdők fatermőképesség szerinti ökonómiai osztályozását, az erdőtelepítési, erdőfelújítási, erdőnevelési és fakitermelési munkák tervezését, kiemelten az erdősítések erdősítési célállomány-típusának megválasztását az erdészeti termőhelyfeltárás eredményeinek figyelembevételével kell elvégezni.

A tervezet célja egyrészt, hogy az erdészeti termőhelyfeltárás részletes szabályairól szóló 36/2010. (IV. 13.) FVM rendelet az erdőről, az erdő védelméről és az erdőgazdálkodásról szóló 2009. évi XXXVII. törvénnyel összhangban álló rendelkezéseket tartalmazzon. Ennek megfelelően szabályozásra kerül az erdők „terméketlen” területté minősítéséhez szükséges termőhelyfeltárási mód, de az egyszerűbb termőhelyfeltárási eszközök alkalmazása is elfogadottá válik. Másrészt ehhez kapcsolódóan az erdőről, az erdő védelméről és az erdőgazdálkodásról szóló 2009. évi XXXVII. törvény végrehajtásáról szóló 61/2017. (XII. 21.) FM rendelet is korrigálásra kerül.